 Corruption: Ìwádìí àjọ aṣèṣirò òde, NBS gbé e jáde pé àwọn ọlọpàá, adájọ àtàwọn aṣọbodè ló gba rìbá jùlọ ní Nàìjíríà Iwadii naa tun fihan pe ọpọ awọn to riṣẹ ijọba lo fi owo ra iṣẹ ijọba laarin ọdun 2016 si asiko yii. Ma ṣe haa o, ohun ti iwadii ajọ aṣesiro ode lorilẹ-ede Naijiria, Nigeria Bureau of Statisics, NBS lo fi idi rẹ mulẹ ninu iwadii to ṣe to si gbe abajade rẹ sita fun aye ri lọjọ Ẹti. Iwadii naa ni o ṣeni laanu pe awọn oṣiṣẹ agbefọba ti pataki iṣẹ ilu nbẹ ni ikawọ wọn atawọn to wa ni iṣkoso ofin gan ni a n ba nidi iwa ibajẹ naa. Bakan naa ni iwadii ọhun tun fidi rẹ mulẹ pe, ninu gbogbo awọn owo riba ti awọn ọlọpaa, olupẹjọ ijọba, adajọ atawọn ileeṣẹ ologun gba, ida mẹta ninu rẹ lo jẹ wi pe awọn gan an funrawọn lo beere fun un. O fi kun un pe, ida mọkanlelogun awọn obinrin to n gbe ni igberiko lo san owo ẹyin fun oṣiṣẹ ijọba kan ninu gbogbo awọn obinrin igberiko to ni ohun kan tabi omiran lati ṣe pẹlu awọn oṣiṣẹ ijọba laarin oṣu mejila to ṣaaju iwadii ọdun 2019 yii. Ẹwẹ iwadii naa tun fi kun un pe riba gbigba ti sọ eto igbanisiṣẹ lorilẹ-ede Naijiria di toni owo ree, iṣẹ ree.  Wo bí àwọn fàyàwọ ṣe ń kó ìrẹsì wọ Nàìjíríà Abajade iwadii ajọ aṣeṣiro ode naa jẹ ko di mimọ pe omilẹgbẹ awọn to riṣẹ lo ni awọn san owo ki awọn to ri iṣẹ. Ida mejilelọgbọn awọn to ri iṣẹ ijọba laarin ọdun mẹta sẹyin ni wọn sanwo riba ki wọn to ri iṣẹ ijọba gba eleyii to pọ ju irufẹ ayẹwo bẹẹ ni ọdun 2016 ni ilọpo meji. Wòólì Alfred kú lọdún 1964, ó tún padà wà sí ìlú Agelu fọjọ mẹrìnlá! Ni ti ẹlẹkunjẹkun, ẹkun aaringbungbun guusu Naijiria South-south 35.4 ni iwa riba gbigba ti gogo julọ. Lẹyin naa ni ẹkun aaringbungbun ariwa orilẹ-ede Naijiria, North central 32.6 Amọṣa ni ti ipinlẹ si ipinlẹ, ipinlẹ Kogi ni iwa riba gbigba ti pọju lọ lorilẹ-ede Naijiria, lẹyin naa ni ipinlẹ Gombe tẹlee. Èyí ni ìtàn bí ẹni tí mó gbọnjú mọ bíi bàbà ṣe fipá bá mi lájọṣepọ : Njẹ o mọ pe ileeṣẹ ọlọpaa, awọn oṣiṣẹ ẹka ipẹjọ fun ijọba, awọn adajọ atawọn oṣiṣẹ aṣọbode lo gba riba julọ lorilẹ-ede Naijiria? 